
EUROOPA PARLAMENDI RESOLUTSIOONI ETTEPANEK

nõukogu seisukoha kohta Euroopa Liidu 2010. aasta paranduseelarve nr 10/2010 projekti kohta, III jagu – Komisjon

(0000/2010 – C7‑0000/2010 – 2010/2246(BUD))
Euroopa Parlament,

–
võttes arvesse Euroopa Liidu toimimise lepingut, eriti selle artiklit 314, ning Euroopa Aatomienergiaühenduse asutamislepingut, eriti selle artiklit 106a;

–
võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust
, eriti selle artikleid 37 ja 38;

–
võttes arvesse Euroopa Liidu 2010. aasta üldeelarvet, mis võeti lõplikult vastu 17. detsembril 2009. aastal
;

–
võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta
;

–
võttes arvesse komisjoni 20. oktoobril 2010. aastal esitatud Euroopa Liidu 2010. aasta paranduseelarve nr 10/2010 projekti (KOM(2010)0598);

–
võttes arvesse 2010. aasta üldeelarve paranduseelarve projekti nr 10 kirjalikku muutmisettepanekut nr 1, mille komisjon esitas 26. novembril 2010;

–
võttes arvesse nõukogu 2010. aasta seisukohta paranduseelarve nr 10/2010 projekti kohta (00000/2010 – C7-0000/2010);

–
võttes arvesse kodukorra artikleid 75b ja 75e;

–
võttes arvesse eelarvekomisjoni raportit (A7-0000/2010),

A.
arvestades, et 2010. aasta üldeelarve paranduseelarve nr 10/2010 projekt hõlmab järgmisi punkte:

–
omavahendite ja muude tulude prognoosi korrigeerimise tulemusena tulude prognoosi netosumma suurenemine (466 miljonit eurot); 

–
maksete assigneeringute vähendamine alamrubriikide 1a ja 1b ning rubriikide 2 ja 4 eelarveridadel (755,6 miljonit eurot), võttes arvesse nn koondümberpaigutuses tehtud ettepaneku kohaseid ümberpaigutusi, millega tasakaalustatakse maksete assigneeringuid eelarveridade vahel, et võtta arvesse eelarve täitmisel siiani toimunud arenguid; 

–
uue eelarvepunkti 06 04 14 04 loomine, et rahastada Euroopa majanduse elavdamise kava raames projekte energiatõhususe ja taastuvatest energiaallikatest toodetud energia valdkonnas, ja eelarvepunkti 26 01 51 31 (ELi toetus II tüüpi Euroopa koolidele) loomine, mille jaoks 2010. aastaks vajaliku 4,83 miljoni euro ulatuses kulukohustuste ja maksete assigneeringuid saadakse jaotise 26 (Komisjoni haldus) sees assigneeringute ümberpaigutamise teel;

–
kulukohustuste assigneeringute vähendamine 15 miljoni euro võrra mõne alamrubriigi 1a kohase meetme puhul; 

–
kulukohustuste ja maksete assigneeringute vähendamine 330 miljoni euro võrra rubriigi 2 eelarveartiklis 05 02 03 „Toetused 1. lisas nimetamata toodetele” ja eelarveartiklis 05 02 12 „Piim ja piimatooted” ning reservis olevate kulukohustuste assigneeringute täiendav vähendamine 28 miljoni euro võrra ja maksekohustuste assigneeringute vähendamine 5 miljoni euro võrra; 

B.
arvestades, et paranduseelarve nr 10/2010 projekti kirjaliku muutmisettepanekuga jäetakse välja kulukohustuste assigneeringute ettenähtud vähendamine rubriigis 2, mis on seotud artikliga 05 02 12 „Piim ja piimatooted” (-280 miljonit eurot) ja artikliga 05 02 03 „Toetused 1. lisas nimetamata toodetele” (-50 miljonit eurot), kuna EAGFi vajadused on algselt eeldatust suuremad ja 2010. aastal loodud, kuid kasutamata jäänud sihtotstarbelised tulud on võimalik 2011. aastasse edasi lükata;

C.
arvestades, et kokkuvõttes vähenevad 2010. aasta kulud kulukohustuste assigneeringute arvelt 43 miljonit eurot ja maksete assigneeringute arvelt 761 miljonit eurot; 

D.
arvestades, et kirjaliku muutmisettepanekuga nr 1 muudetud paranduseelarve nr 10/2010 projekti eesmärk on ametlikult korrigeerida 2010. aasta eelarvet;

E.
arvestades, et sellise kohandamise tulemusena väheneksid vastavalt nii liikmesriikide lõplikud osamaksed Euroopa Liidu eelarvesse kui ka ajutised kaheteistkümnendikud, mida kohaldatakse juhul, kui 2010. aasta lõpuks kokkulepet ei saavutata;

F.
arvestades, et lepituskomitee 15. novembri 2010. aasta koosolekul ei jõutud kokkuleppele eelkõige paranduseelarve nr 10/2010 projektiga loodud 2010. aasta täiendavate varude võimaliku kasutamise osas ITER-projektide rahastamisvajaduse katmiseks 2012. ja 2013. aastal,

1.
võtab teadmiseks paranduseelarve nr 10/2010 projekti, mida on muudetud kirjaliku muutmisettepanekuga nr 1;

2.
märgib, et Euroopa Liidu toimimise lepingu artikli 314 lõikes 5 osutatud lepituskomitee ei leppinud kokku ühises tekstis;

2.
[kiidab heaks / lükkab tagasi / muudab] nõukogu seisukoha / seisukohta paranduseelarve nr 10/2010 projekti kohta, mida on muudetud kirjaliku muutmisettepanekuga nr 1, [muutmata kujul] ja teeb presidendile ülesandeks kuulutada paranduseelarve nr x/2010 [tagasilükatuks / lõplikult vastuvõetuks] ja korraldada selle avaldamine Euroopa Liidu Teatajas;

3.
teeb presidendile ülesandeks edastada käesolev resolutsioon nõukogule ja komisjonile.

� EÜT L 248, 16.9.2002, lk 1.


� ELT L 64, 12.3.2010.


� ELT C 139, 14.6.2006, lk 1.

